《雨中送驾和研冈二首》
明代·童承叙

法驾开云幕，慈闱拥万城。
社烟随采仗，谷雨落青旌。
春豫流鲜泽，皇游览太清。
沾衣知宠渥，润物感升平。
山绕銮舆净，泉当帐殿鸣。
传宣戒龙舸，还泛玉湖行。

作者简介：（?—1542）明湖广沔阳人，字汉臣，一字士畴。正德十六年会试中式，世宗即位，成进士。授编修，官至左春坊左庶子。有《平汉录》、《沔阳州志》、《内方集》。